dh-unibe/image-text_koenigsfelden-charters-post-1500 huggingface dataset:
Wir, Lupolt, von gotz gnaden ✳ hertzog ze Ostˀrich ✳ und ze Styre, ✳ herre ze Chreyn, ✳ zer March
und ze Portenowe, ✳ grave ze Habspurg ✳ und ze Kyburg ✳ und lantg̃ve in Obern Elsazse, ✳
vˀjehin ✳ und tuͦn chunt allen den, ✳ die disen brief ansehent ✳ oder horent lesen, ✳ daz wir dem
erbern ritter Heinr₎ von Bûtenkon ✳ umb sinen dienst ✳ gelobt haben ze geben ✳ fùnf und
zweintzig mark silbers ✳ Zùricher gewihtes ✳ und haben im ✳ und sinen erben ✳ da fûr gesetzet
fùnf und ✳ zweintzig stuck geltes ✳ uf den guͤtern, ✳ die hienach geschriben stent, ✳ ze niezsen
als lang, ✳ untz ✳ daz wir ✳ oder unser erben ✳ die fùnf und zweintzig stuck geltes ✳ von im ✳
oder sinen erben ✳ mit fûnf und zweintzig mark silbers erlòsen. ✳ und ist dis ✳ daz guͦt, ✳
uf dem hove ze Obernburg: ✳ Heinr₎ Hegling ✳ und Heinr₎ Wul gebent sehszehen
mût roggen ✳ und vier maltern habern ✳ und zwei swin, ✳ fùr die gebent si jerlich
achzehendhalben schilling phēnning. ✳ Heinrich Wul ✳ git ouch zehen viertal roggen. ✳
Wˀnher in der Gazsen ✳ git ouch ✳ ein muͤt roggen. ✳ Rudolf Hyrsli git ein swin, ✳ da fùr
git er einlfthalben schilling. ✳ und Ruͦdolf Meyer von Windische git ein swin, ✳ da fûr
git er zwelf schilling phēning. ✳ und des ze einem urchund geben wir in disen brief,
besigelt ✳ mit unserm insigel, ✳ der ist gegeben vor Ezselingen, an sant Jacobs tag,
do man zalt von gotz geburt drutzehenhundert jar ✳ und da nach in dem fûnfzehenden jar. ✳
Kgsf. 49
Königsf. 49
Staatsarchiv
AARGAU
das pfant von Bùtinkon ✳
Obrēburch
wist umb den hoff zuͦ
Oberbùrg
✳ K ✳
✳ D ✳ 88 ✳
e l